**Keskisuomalaisten seurojen vinkkejä maahanmuuttajien mukaan saamiseksi liikuntatoimintaan:**

-Jos saadaan maahanmuuttajia ohjaamaan ryhmiä, madaltuu automaattisesti maahanmuuttaja lasten kynnys tulla mukaan seuratoimintaan

-Oleellista on kartoittaa seurojen ohjaajien kielitaito ja ymmärrys siitä, että ohjaustyöhön kuuluu oleellisesti aina jokaisen lapsen huomioiminen. Jos ei osata kieltä, ohjaaja keksii keinot tulla ymmärretyksi

-Lisäämällä seuran nettisivuille englanniksi perustiedot seuratoiminnasta välittyy tieto todennäköisesti jo paremmin maahanmuuttajille

-Kaupungin tai kunnan vapaa-aikatoimeen, nuorisotoimeen, liikuntatoimeen ja sosiaalitoimeen on välitettävä viesti, että seuralla on kyky ja mahdollisuus ottaa kaikkeen toimintaansa mukaan maahanmuuttajia ja suomen kieltä taitamattomia.

-Ohjaajille ja valmentajille on tuotava vahvasti esiin, että seuran arvoihin kuuluu yhdenvertaisuus ja jokainen lapsi, nuori ja aikuinen on tervetullut seuraan

-Jos taloudelliset asiat ovat esteenä mukaan tulolle, seuroissa on hyvä ennalta pohtia miten taloudellista tukea voi yksittäisille harrastajille seuran hallitus myöntää. Nämä tavat on oltava huomioituna ja kaikkien seuran jäsenten tiedossa avoimesti.

-Huomiona myös, että maahanmuuttajien kohdalla talousasiat ovat jopa paremmin julkiselta puolelta resurssoitu, kuin esim. vähävaraisten kantasuomalaisten mutta haasteena molemmissa ryhmissä on talousavun hakemisen osaamattomuus tai haluttomuus, ettei leimaudu köyhäksi. Seura voi toimia opastajana tässäkin asiassa. Paras keino on tietenkin pystyä tarjoamaan toiminta vain edullisella seuran jäsenmaksulla, jos seura on itse löytänyt rahoituksen toimintaan muualta. Maksuttoman toiminnan esimerkkejä: Lauri Markkasen koriskoulu [Lauri Markkasen Koriskoulu | Koriskoulu.fi](https://www.koriskoulu.fi/) ja taitoluisteluseuran maksuton luistelukoulu [Tarjoa ilmainen luistelukoulu lapselle! - Jyväskylän Taitoluisteluseura ry. (jytls.fi)](https://www.jytls.fi/tarjoa-ilmainen-luistelukoulu-la/)